CELEX: 62016TN0151
Language: lv
Date: 2016-04-12 00:00:00
Title: Lieta T-151/16: Prasība, kas celta 2016. gada 12. aprīlī – NC/Komisija

1.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 279/29
            
         Prasība, kas celta 2016. gada 12. aprīlī – NC/Komisija
   (Lieta T-151/16)
   (2016/C 279/43)
   Tiesvedības valoda – angļu
   
      Lietas dalībnieki
   
   
      Prasītājs: NC (pārstāvji – J. Killick un G. Forwood, barristers, un C. Van Haute un A. Bernard, advokāti)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atcelt Eiropas Komisijas 2016. gada 28. janvāra lēmumu izslēgt prasītāju no dalības procedūrās par līgumu slēgšanas tiesību un Eiropas Savienības vispārējā budžeta finansētu dotāciju piešķiršanu un iekļaut prasītāju Agrīnas atklāšanas un izslēgšanas sistēmā, kura ir paredzēta 2012. gada 25. oktobra Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam (OV 2012, L 298, 1. lpp.), 108. panta 1. punktā;
            
         
               —
            
            
               noteikt pieprasītos procesa organizatoriskos pasākumus un
            
         
               —
            
            
               piespriest Komisijai atlīdzināt tiesāšanās izdevumus šajā tiesvedībā.
            
         
      Pamati un galvenie argumenti
   
   Prasības pamatošanai prasītājs izvirza četrus pamatus.
   
               1.
            
            
               Ar pirmo pamatu tiek apgalvots, ka, nepiemērojot apstrīdētajam lēmumam Regulu Nr. 966/2012, kurā grozījumi izdarīti ar Regulu Nr. 2015/1929 (1), nav ticis ievērots vieglāka soda atpakaļejošas piemērošanas princips (lex mitior).
            
         
               2.
            
            
               Ar otro pamatu tiek apgalvots, ka, neapspriežoties ar darba grupu un nepārskatot savu lēmumu, kā ir prasīts Regulā Nr. 966/2012, kurā grozījumi izdarīti ar Regulu Nr. 2015/1929, [Komisija] nav ievērojusi būtisku procedūras noteikumu.
            
         
               3.
            
            
               Ar trešo pamatu pakārtoti tiek apgalvots, ka, piemērojot attiecīgajos apstākļos nesamērīgu izslēgšanu, nav ticis ievērots samērīguma princips un ir pārkāpts Regulas Nr. 2342/2002 (2) 133. a panta 1. punkts.
            
         
               4.
            
            
               Ar ceturto pamatu tiek apgalvots, ka nav ticis ievērots samērīguma princips un princips ne bis in idem, jo prasītājs par to pašu rīcību jau bija ticis izslēgts.
            
         
      (1)  Eiropas Parlamenta un Padomes 2015. gada 28. oktobra Regula (ES, Euratom) 2015/1929, ar kuru groza Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam (OV 2015, L 286, 1. lpp.).
   
      (2)  Komisijas 2002. gada 23. decembria Regula (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV 2002, L 357, 1. lpp.).